***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΤΥΝΗΣΙΑ – ΜΕΓΑΛΟΣ ΓΥΡΟΣ ΟΑΣΕΩΝ**

**9 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **24/08** | **01/09** |

**1η μέρα: ΠΑΤΡΑ - ΑΘΗΝΑ – ΤΥΝΙΔΑ**

Συγκέντρωση των εκδρομέων στη πλατεία Τριών Συμμάχων στις 17:30 και αναχώρηση για το αεροδρόμιο Ελευθέριος Βενιζέλος. Πτήση για Τύνιδα. Άφιξη, υποδοχή από τον ξεναγό μας και τον αντιπρόσωπο μας. Μεταφορά και τακτοποίηση στο ξενοδοχείο μας στην Τύνιδα. Διανυκτέρευση.

**2η μέρα: ΤΥΝΙΔΑ – ΚΑΡΧΗΔΟΝΑ**

Πρωινό και αναχώρηση για επίσκεψη στο μουσείο Μπαρντώ, που έχει μια από τις καλύτερες και μεγαλύτερες συλλογές ψηφιδωτών στον κόσμο. Στη συνέχεια διασχίζοντας τις κεντρικές λεωφόρους της Τύνιδας, θα επισκεφθούμε το χώρο όπου βρίσκεται το διοικητικό κέντρο της Τυνησίας και το Τέμενος Ζιτούνα και κατηφορίζοντας θα μπούμε στη μεγάλη σκεπαστή αγορά της Τύνιδας. Αφού ολοκληρώσουμε την επίσκεψη μας στα σουκς, φθάνουμε στην πύλη της εισόδου της Μεδίνας και μπαίνουμε στη λεωφόρο Μπουργκίμπα, μια από τις μεγαλύτερες λεωφόρους της Τύνιδας, όπου βρίσκεται και το σύγχρονο εμπορικό κέντρο της πόλης. Μετά από μία σύντομη διαδρομή και περνώντας από τη λίμνη της Τύνιδας (Ντου Λακ), φθάνουμε στην Καρχηδόνα όπου θα επισκεφθούμε το αρχαίο θέατρo τηw και τις θέρμες του Αντονίνου. Επιστροφή στο ξενοδοχείο μας. Δείπνο. Διανυκτέρευση.

**3η μέρα: ΤΥΝΙΔΑ – ΜΟΝΑΣΤΙΡ – ΚΕΡΟΥΑΝ – ΓΚΑΦΣΑ - ΤΟΖΕΡ**

Πρωινό στο ξενοδοχείο μας. Αναχώρηση για το Κερουάν. Στη διαδρομή θα επισκεφθούμε το Μοναστίρ, πανεπιστημιούπολη και γενέτειρα του επί χρόνια προέδρου της Τυνησίας Μπουργκίμπα και επίσκεψη στο μαυσωλείο του. Αναχώρηση για την Κερουάν και περιήγηση της πόλης με επισκέψεις στις δεξαμενές των Αγλαβιτών, το τέμενος του συντρόφου του προφήτη (κουρέα), με τα περίφημα αραβουργήματα και θα συνεχίσουμε την περιήγηση μας με το πρώτο ιερό Τέμενος που χτίστηκε στη βόρεια Αφρική. Έπειτα επίσκεψη στη Μεντίνα, με την ενδιαφέρουσα αγορά της. Ελεύθερος χρόνος για καφέ τσάι και παραδοσιακά γλυκά. Επίσκεψη σε εργαστήριο χαλιών-παραδοσιακή τέχνη της Καιρουάν. Αναχώρηση για την Τοζέρ με μία διαδρομή δίπλα στους πρόποδες του Άτλαντα, περνώντας από την Γκάφσα φθάνουμε στην μεγαλύτερη όαση της Τυνησίας, το Τοζέρ. Τακτοποίηση στο ξενοδοχείο μας. Δείπνο. Μετά το δείπνο επίσκεψη του λαογραφικού μουσείου Νταρ Σαριέτ. Διανυκτέρευση.

**4η μέρα: ΤΟΖΕΡ – ΝΕΦΤΑ – ΣΕΜΠΙΚΑ – ΤΑΜΕΡΖΑ - ΟΥΝΓΚΙΣΜΕΛ**

Πρωινό στο ξενοδοχείο μας. Περιήγηση στην πόλη του Τοζέρ με την ιδιαίτερη και ενδιαφέρουσα αρχιτεκτονική της και την αγορά της. Επίσκεψη της μεγαλύτερης όασης της Τυνησίας και καθώς τη διασχίζουμε, θα αισθανθούμε την ατμόσφαιρα της όασης και την δροσιά της. Επίσκεψη στο ζωολογικό κήπο της όασης όπου θα δούμε ζώα της ερήμου. Η διαδρομή αυτή προαιρετικά μπορεί να γίνει με Παϊτόνια. Γεύμα. Επιβίβαση σε 4Χ4, επίσκεψη στο πανέρι της όασης της Νέφτα και συνεχίζουμε στις ορεινές οάσεις Τσεμπίκα, Ταμέρζα και Ουνγκισμέλ όπου βρίσκεται το στούντιο που γυρίστηκε η ταινία ο πόλεμος των άστρων. Επιστροφή στο ξενοδοχείο μας. Χρόνος ελεύθερος για χαλάρωση. Δείπνο. Διανυκτέρευση.

**5η μέρα: ΤΟΖΕΡ - ΣΟΤ ΕΛ ΤΖΕΡΙΝΤ – ΚΙΜΠΙΛΗ - ΝΤΟΥΖ**

Πρωινό στο ξενοδοχείο μας. Αναχώρηση για την Ντουζ, που είναι η πόρτα της ερήμου, διασχίζοντας την αλμυρή λίμνη του Σοτ Ελ Τζερίντ που η επιφάνεια της είναι καλυμμένη από αλάτι, όπου ιδιαίτερα μετά τη βροχή έχουμε την αίσθηση πως βρισκόμαστε σε παγετώνα και στην περιοχή αυτή συναντάμε και το φαινόμενο του αντικατοπτρισμού και επίσης το Στο Ελ Τζερίντ βρίσκουμε και τα περίφημα τριαντάφυλλα της ερήμου. Σύντομη στάση για φωτογραφίες. Στη συνέχεια περνώντας από την Κιμπίλη με την όαση της, φθάνουμε στην επόμενη πανέμορφη όαση της Ντουζ. Εγκατάσταση στο ξενοδοχείο μας, το οποίο βρίσκεται δίπλα στους αμμόλοφους και πριν τη δύση του ηλίου θα κάνουμε τη βόλτα στους αμμόλοφους της Σαχάρας με καμήλες για να απολαύσουμε τη μοναδικότητα, τη μεγαλοπρέπεια και την απεραντοσύνη της Σαχάρας. Δείπνο. Διανυκτέρευση.

**6η μέρα: ΝΤΟΥΖ – ΜΑΤΜΑΤΑ - ΕΛ ΤΖΕΜ – ΣΟΥΣ - ΠΟΡΤ ΕΛ ΚΑΝΤΑΟΥΙ - ΧΑΜΜΑΜΕΤ**

Πρωινό στο ξενοδοχείο μας. Αναχώρηση για το βορρά με επίσκεψη στα Ματμάτα χωριό Βερβερίνικο, μέσα σε ένα σεληνιακό τοπίο, χτισμένο σε ένα λόφο με τις περίφημες κατοικίες των Τρογλοβιτών, όπου θα επισκεφθούμε και μια τυπική κατοικία τους. Στη συνέχεια θα επισκεφθούμε το Ρωμαϊκό αμφιθέατρο του Ελ Τζεμ. Συνεχίζοντας τη διαδρομή μας διασχίζοντας τους ατέλειωτους ελαιώνες, άφιξη στην Σους. Σύντομη στάση στο κέντρο της πόλης και ελεύθερος χρόνος στην πλούσια αγορά της. Θα συνεχίσουμε με επίσκεψη στο φημισμένο Θέρετρο του Πορτ ελ Καντάουι με την χαρακτηριστική μαρίνα του και την πανέμορφη παραδοσιακή αρχιτεκτονική του. Μεταφορά και τακτοποίηση στο ξενοδοχείο μας στη Χαμμαμέτ. Δείπνο. Διανυκτέρευση.

**7η μέρα: ΧΑΜΜΑΜΕΤ**

Πρωινό στο ξενοδοχείο μας. Ημέρα ελεύθερη για να εξερευνήσετε το Χαμμαμέτ. Δείπνο. Διανυκτέρευση.

**8η μέρα: ΧΑΜΜΑΜΕΤ - ΣΙΝΤΙ ΜΠΟΥΣΑΙΝΤ – ΤΥΝΙΔΑ – ΑΘΗΝΑ**

Πρωινό στο ξενοδοχείο μας. Ημέρα ελεύθερη για μπάνιο και χαλάρωση.(checkout: 12.00). Νωρίς το απόγευμα μεταφορά στην Τύνιδα με επίσκεψη στις σκεπαστές αγορές της Τύνιδας για τα τελευταία σας ψώνια. Μεταφορά στο γραφικό χωριό Σίντι Μπου Σάιντ με την ανδαλουσιάνικη αρχιτεκτονική του, την πανοραμική θέα του στη μεσόγειο και την όμορφη μαρίνα του. Θα έχουμε την ευκαιρία να απολαύσουμε σε ένα παραδοσιακό καφενέ ένα μοναδικό αραβικό καφέ ή τσάι μέντα. Στη συνέχεια θα μεταφερθούμε στο παραδοσιακό εστιατόριο la victoire για το αποχαιρετιστήριο δείπνο. Μεταφορά στο αεροδρόμιο της Τύνιδας για τη πτήση επιστροφής μας στην Αθήνα.

**9η μέρα: ΑΘΗΝΑ – ΠΑΤΡΑ**

Άφιξη στο Αεροδρόμιο Ελ. Βενιζέλος τις πρώτες πρωινές ώρες και άμεση αναχώρηση για την Πάτρα

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |  |
| --- | --- | --- | --- |
|  | Τιμή σε δίκλινο | Τιμή σε μονόκλινο | Παιδική τιμή σε τρίκλινο(έως 11 ετών) |
| Τιμή εκδρομής | 815 € | 935 € | 775 € |
| Επιπλέον φόροι αεροδρομίων | 245 € | 245 € | 245 € |
| **ΣΥΝΟΛΙΚΗ ΤΙΜΗ**  | **1.060 €** | **1.180 €** | **1.020 €** |

**ΠΕΡΙΛΑΜΒΑΝΟΝΤΑΙ:**

* Επτά (7) διανυκτερεύσεις σε επιλεγμένα ξενοδοχεία (El MOURA DI AFRICA TUNIS 5\*, HOTEL RAS EL AIN TOZEUR 4\*, MOURA DI DOUZ 4\*, LE ROYAL HAMMAMMET 5\* ή παρόμοια σε standard δωμάτια
* Επτά (7) πρωϊνά και έξι (6) επιλεγμένα γεύματα ή δείπνα σε μπουφέ στα ξενοδοχεία
* Αποχαιρετιστήριο δείπνο στο εστιατόριο La Victoire με μενού
* Αεροπορικά εισιτήρια Αθήνα – Τύνιδα – Αθήνα με την Aegean Airlines
* Μία βαλίτσα 23 κιλά και μία χειραποσκευή 8 κιλά
* Δημοτικοί φόροι ξενοδοχείων (28 €)
* Μεταφορά με πούλμαν Πάτρα – Αεροδρόμιο Ελ. Βενιζέλος – Πάτρα
* Τοπικός διπλωματούχος ξεναγός-αρχηγός
* Εκδρομές, περιηγήσεις, ξεναγήσεις όπως αναφέρονται στο πρόγραμμα
* Η εκδρομή στις ορεινές οάσεις με τζιπ 4Χ4 (υποχρεωτικά στη διάρκεια της εκδρομής η ζώνη ασφαλείας)
* Βόλτα με καμήλες στους αμμόλοφους της Σαχάρας
* Φ.Π.Α.
* Ασφάλεια ταξιδιού

**ΔΕΝ ΠΕΡΙΛΑΜΒΑΝΟΝΤΑΙ:**

* Προαιρετικά ένα επιπλέον δείπνο (35 €) με παραδοσιακή τυνησιακή κουζίνα και μουσικό πρόγραμμα από την Σεχραζάτ «Χίλιες & Μια Νύχτες»
* Ότι αναφέρεται ως προαιρετικό ή προτεινόμενο.

**ΠΤΗΣΕΙΣ – AEGEAN AIRLINES**

 ΑΝΑΧΩΡΗΣΗ: Αθήνα – Τύνιδα 23:45 – 23:55

 ΕΠΙΣΤΡΟΦΗ: Τύνιδα – Αθήνα 01:10 – 05:00

**ΣΗΜΕΙΩΣΕΙΣ:**

1. **ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ !!!!**
2. **Προκαταβολή για κράτηση θέσης: 300 €** και φωτοτυπία του διαβατηρίου στη σελίδα της φωτογραφίας. H εξόφληση θα πρέπει να γίνει 10 ημέρες πριν την αναχώρηση.
3. Οι ξεναγήσεις, εκδρομές, περιηγήσεις είναι ενδεικτικές και υπάρχει περίπτωση  να αλλάξει η σειρά που θα πραγματοποιηθούν.
4. Για το ταξίδι σας απαιτείται διαβατήριο με εξάμηνη ισχύ.
5. Τα δωμάτια στα ξενοδοχεία είναι στη standard κατηγορία. Τα τρίκλινα δωμάτια είναι δίκλινα με πρόσθετο κρεβάτι. Το μονόκλινο θα είναι δωμάτιο με μία κλίνη ή δίκλινο με χρήση ενός κρεβατιού)
6. Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.